ইন্দোনেশিয়া-কলম্বিয়া সম্পর্ক
ইন্দোনেশিয়া-কলম্বিয়া সম্পর্ক, ইন্দোনেশিয়া এবং কলম্বিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৮০ সালে, এই দুই দেশের মাঝে আনুষ্ঠানিকভাবে কূটনৈতিক সম্পর্ক স্থাপিত হয়। কলম্বিয়ার রাজধানী বোগোতায়, ইন্দোনেশিয়ার একটি স্থায়ী দূতাবাস রয়েছে। অপরদিকে, ইন্দোনেশিয়ার রাজধানী জাকার্তায় কলম্বিয়ার একটি স্থায়ী দূতাবাস রয়েছে।
উভয় রাষ্ট্রই বিভিন্ন আন্তর্জাতিক এবং বহুমাত্রিক সংগঠন, যেমন: প্যাসিফিক ইকোনমিক কো-অপারেশন কাউন্সিল, কেয়ারন্স গ্রুপ এবং সিভেটস ব্লক এর সদস্য।
ইন্দোনেশিয়া-জর্ডান সম্পর্ক
১৯৫০ সালে, ইন্দোনেশিয়া এবং জর্ডানের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। কূটনৈতিক সম্পর্ক স্থাপনের পর থেকেই দুই দেশের মধ্যে আন্তরিক, ঘনিষ্ঠ এবং বন্ধুত্বপূর্ণ সম্পর্ক বিদ্যমান রয়েছে।
উভয় দেশই একে অপরের ভৌগলিক গুরুত্ব উপলব্ধি করতে পেরেছে। এক্ষেত্রে, ইন্দোনেশিয়া, ফিলিস্তিন এবং ইসরায়েলের প্রবেশদ্বার হিসেবে জর্ডানকে এবং জর্ডান, দক্ষিণপূর্ব এশিয়ায় নিজেদের প্রবেশদ্বার হিসেবে ইন্দোনেশিয়াকে চিন্তা করে। ঐতিহ্যগতভাবে জর্ডান, ফিলিস্তিনে অবস্থিত ইসলাম ধর্মের পবিত্র স্থানে ইন্দোনেশিয়ার মুসলিম এবং ইসরায়েলে অবস্থিত খ্রিস্টান ধর্মের পবিত্রস্থানে ইন্দোনেশিয়ার খ্রিস্টান তীর্থযাত্রীদের প্রবেশদ্বার হিসেবে ব্যবহৃত হয়।